Changan kompaniyasi Shenlan S7 (Deepal S7) krossoverini ishlab chiqarishni boshladi. Sotuvga aslida 21 maydan start berilgandi. Biroq kompaniya ishlab chiqarishni 31 maydan boshlagan. Yetkazib berish esa iyun so‘ngida boshlanishi kutilmoqda. Foto: Changan Krossover uchun komplektatsiyasiga qarab 24 250 dan 34 250 dollargacha narx belgilangan. Deepal S7 o‘z sinfidagi BYD Song Plus DM-i va Haval Xialong Max bilan raqobat qilishi aytilmoqda. Mutaxassislar ko‘ra, Deepal S7 raqobatchilaridan ustunlikka ega: uning tashqi dizayni Lamborghini Urus’ni (narxi 239 ming dollardan boshlanadi) eslatib yuboradi. 218 ot kuchini beradigan elektromotorli versiyasi 100 km tezlikka 6,7 soniyada erishadi. To‘la quvvat bilan 520-620 km masofa bosib o‘tishi mumkin. Shuningdek, modelning gibrid komplektatsiyaci ham mavjud. Uning dvigateli esa biroz kuchliroq — 238 ot kuchi. Mashinaning uzunligi 4750 mm, eni 1930 mm, bo‘yi 1625 mm, g‘ildiraklar bazasi bo‘lsa 2900 mmni tashkil etadi.